**EFOP-1.5.3-16-2017-00088 azonosítószámú, „Észak-hevesi területi**

**különbségek mérséklése komplex szolgáltatásfejlesztéssel” – projekt keretében meghirdetett**

Ösztöndíj pályázati felhívás

Pétervására Város Önkormányzata az EFOP-1.5.3-16-2017-00088 azonosítószámú, „Észak-hevesi területi különbségek mérséklése komplex szolgáltatásfejlesztéssel” elnevezésű pályázat keretében ösztöndíj pályázatot hirdet a 2018/2019. és **a 2019/2020. tanévre, középiskolás tanulók részére**.

**1. Az ösztöndíjrendszer kialakításának célja:**

* a fiatalok helyben maradásának ösztönzése,
* a fiatalok megélhetési körülményeinek javítása,
* a vidék népességmegtartó képességének erősítése és az ezzel kapcsolatos értékközvetítés támogatása.

**2. Pályázati feltételek:**

* magyar állampolgárság,
* szakközépiskola, vagy gimnázium 10-12. évfolyamán nappali tagozatos tanulói jogviszony,
* maximum 20 éves életkor,
* Pétervásárai állandó lakóhely,
* kiskorú esetén a törvényes képviselő által aláírt pályázati adatlap,
* a pályázaton nem indulhat az a tanuló, aki a középiskola által vagy azon kívül nyújtott, másfajta ösztöndíjban, vagy képzési támogatásban részesül.

**Pályázni kizárólag tanulmányi átlageredmény alapján lehet.**

- Pályázni csak 3.50 feletti évvégi tanulmányi átlageredmény igazolásával van lehetőség.

**3. Az ösztöndíjban részesülők maximális száma: 12 fő/tanév**

- A 2018/2019. tanévre és **a 2019/2020. tanévre külön**-külön **pályázatot kell benyújtani**.

**4. Az ösztöndíj mértéke: személyenként 50.000,-Ft/tanév, 25.000,-Ft/félév kifizetéssel**

A megítélhető támogatás 50.000,-Ft/tanév, egy tanévben 12 fő részesülhet ösztöndíjban.

Az ösztöndíj bankszámlára történő utalással kerül félévenként kiegyenlítésre, vagy személyesen lehet felvenni, kiskorú esetén a törvényes képviselő által a Pétervásárai Közös Önkormányzati Hivatalban.

A 2018/2019. tanévre szóló ösztöndíj félévenként egy összegben, az I. félévi 2019. január 15-ig, a II. félévi ösztöndíj 2019. július 15-ig kerül kifizetésre.

**A 2019/2020. tanévre szóló ösztöndíj félévenként egy összegben, az I. félévi 2019. november 30-ig, a II. félévi ösztöndíj 2020. április 15-ig kerül kifizetésre.**

**5. Pályázat benyújtása:**

Kizárólag a pályázati adatlapon, a szükséges mellékletekkel együtt lehet pályázatot benyújtani az alábbi határidőkkel. (A következő tanévre a korábbi nyertes új pályázata nem kizáró ok.)

- 2 -

**A pályázat benyújtásának határideje:**

a 2018/2019. tanévre kiterjedően: 2018. november 15.

**a 2019/2020. tanévre kiterjedően: 2019. szeptember 30.**

**6. A pályázat kötelező mellékletei:**

* Kitöltött és aláírt pályázati adatlap;
* Állandó lakóhelyet igazoló lakcímkártya másolata;
* Tanulói jogviszony igazolása;
* Előző évvégi bizonyítvány másolata;
* Középiskola által vagy azon kívül nyújtott ösztöndíj, képzési támogatás nemleges igazolása;

**7. Hiánypótlás:**

A hiányosan vagy határidőn túl benyújtott pályázatok elutasításra kerülnek. Hiánypótlásra nincs lehetőség.

**8. A pályázat benyújtásának módja:**

Személyesen, zárt borítékban a Pétervásárai Közös Önkormányzati Hivatalban, vagy postai úton a Pétervásárai Önkormányzat részére címezve (3250 Pétervására, Szabadság tér 1.) lehet a pályázatot benyújtani.

A borítékra kérjük ráírni: **„EFOP-1.5.3-16 ösztöndíj pályázat”**.

**9. A pályázat elbírálása:**

A pályázatokat Pétervására Városi Önkormányzat Képviselőtestületének Szociális, Művelődési és Oktatási Bizottsága (a továbbiakban: Bizottság) bírálja el.

**A benyújtott pályázatok elbírálásának határideje** a 2018/2019. tanévre: 2018. november 30.,

**a 2019/2020. tanévre: 2019. október 31.**

Az ösztöndíj elbírálása kizárólag a tanulmányi eredmény alapján történik. Ennek megfelelően kerül rangsorolásra a 12 legjobban tanuló pályázó. A tanulmányi átlag kettő tizedes jegyre kerekített teljesen megegyező azonossága esetén a Bizottság sorsolással dönt.

A Bizottság döntése végleges, ellene fellebbezésnek helye nincs.

A pályázat elbírálásáról a pályázók az elbírálást követő 15 napon belül tájékoztatást kapnak.

A pályázati eljárás nyerteseivel az önkormányzat ösztöndíj szerződést köt. Ezt követően kerül sor a tanévre szóló ösztöndíj félévenkénti ütemezésű folyósítására.

Az elnyert ösztöndíj a személyi jövedelemadóról szóló 1995. évi CXVII. törvény 1. számú mellékletének 3.2.6. pontja alapján adómentes.

**10. Adatkezelés:**

 A pályázó pályázata benyújtásával egyidejűleg büntetőjogi felelősséget vállal az általa közölt adatok valóságtartalmáért. Tudomásul veszi, hogy amennyiben a pályázati adatlapon és mellékleteiben nem a valóságnak megfelelő adatokat tüntet fel, úgy az ösztöndíjrendszerből pályázata kizárható, a megítélt támogatás visszavonható.

A pályázó a pályázata benyújtásával hozzájárul ahhoz, hogy a pályázat kezelésében közreműködő Pétervásárai Közös Önkormányzati Hivatal a pályázati űrlapon rögzített személyes adatait nyilvántartásba vegye és azokat kizárólag az ösztöndíjpályázat lebonyolítása és a támogatásra való jogosultság ellenőrzése céljából az ösztöndíj időtartama alatt kezelje.

**A pályázattal kapcsolatos információk elérhetők az önkormányzat honlapján és hirdetőtábláin.**

Pétervására, 2018. október 10., **2019. szeptember 2.**

Pétervására Város Önkormányzata